Little Star

"Little Star" (בעברית: "כּוֹכָב קָטָן") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light ‏(1998). הוא נכתב על ידי מדונה וריק נואלס, והופק על ידי הזמרת ביחד עם מריוס דה פריס. השיר הופץ כסינגל הרביעי מתוך האלבום ב-23 בנובמבר 1998, בהוצאת חברות התקליטים האחים וורנר ומאבריק רקורדס. הוא הופץ בנוסף כסינגל בי-סייד כפול בממלכה המאוחדת בצירוף השיר "The Power of Good-Bye". מילות השיר נכתבו על בתה הבכורה, לורדס 'לולה' צ'יקוני והיו שציינו את הקשר לאמה שנפטרה כשהייתה צעירה. השיר האלקטרונית הזה, כולל מאופיין בסוגות מוזיקליות נוספות כדוגמת פופ, דאון-טמפו, אמביינט, דראם אנד בייס וארט פופ. "Little Star" זכה לשבחים ביקורתיים ברחבי העולם. מבקרי המוזיקה כתבו שבנוסף למחווה לבתה הבכורה, מדונה עוסקת גם באובדן אמה שלה – מקבילה הורית שלא מוזכרת עד לרצועת הסיום באלבום. כאן היא שרה, "אלוהים נתן לי מתנה / עשויה מבשר ועצמות", דימויים שהדהדו מאוחר יותר ב-"Mer Girl", המתייחס ל"בשר הבוער" ו"העצמות הנרקבות" של אמה. המפגש הזה עם המוות מחלחל לשיר ערש מתוק בצורה שטחית אחרת המייצג את רצונה של מדונה להגן על בתה מהחוויה הבלתי נמנעת של אובדן. בין 1996 ליציאתו של Ray of Light ב-22 בפברואר 1998, עברה מדונה מספר "חוויות משנות חיים", ביניהן לידת בתה הבכורה לורדס מריה צ'יקונה ליאון, התעניינותה במיסטיקה מזרחית (תורת הנסתר) ובקבלה (תורת הסוד והמיסטיקה היהודית), וגילום התפקיד הראשי בעיבוד הקולנועי למחזמר "אוויטה" (1996). שנה לאחר מכן, בעקבות קידום הפסקול של הסרט, היא החלה לעבוד על Ray of Light; האלבום שיקף את נקודות המבט המשתנות שלה לגבי החיים. מדונה כתבה שירים עם ויליאם אורביט, פטריק לאונרד וריק נואלס. באותה העת, כתבה מדונה את "Little Star" ביחד עם נואלס; הוא היה לאחד מתשעת השירים שהם כתבו ל-Ray of Light. נואלס כמה לעבוד עם מדונה, והתפעל מהעבודות הקודמות שלה עם לאונרד, סטיבן בריי וגם עם נייל רוג'רס; הוא היה בניו יורק לרגל טקס פרסי גראמי, ובמהלך מסע קניות בבארניז, פגש אותה. נואלס שיבח את הזמרת על כישורי כתיבת השירים שלה, ולאחר מכן הוזמן ללוס אנג'לס לסדרת מפגשי כתיבה. לדברי לוסי או'בריאן, מחברת הספר, "מדונה: כמו אייקון" (אנ'), "[נואלס] הופתע מיכולת כתיבת השירים [של מדונה], והודה שהיא עמוקה, פואטית ואינטליגנטית. כשהיא נמצאת בשיא כתיבתה, היא דומה לג'וני מיטשל או פול סיימון". בהמשך לכך, הוא הצהיר שיכולת כתיבת השירים שלה מאופיינת ב"קריאה רעבתנית". שלושה שירים ממפגשיהם נבחרו להיכלל ברשימת הרצועות הסופית, "The Power of Good-Bye",‏ "Little Star" ו-"To Have and Not to Hold". בממלכה המאוחדת, "The Power of Good-Bye" הופץ כאיי-סייד כפול עם "Little Star" ב-23 בנובמבר 1998. הם דורגו יחד במצעדים ומכירותיהם במדינה שולבו. "Little Star" הוקלט לצד שאר האלבום באולפן לאראבי נורת' בצפון הוליווד, קליפורניה. רק שלושה אנשים נוספים היו באולפן עם מדונה במהלך הקלטת השיר והאלבום: אורביט, מהנדס ההקלטות פט מקארתי, ועוזר ההנדסה שלו, מאט סילבה. גרסת הדמו המוקדמת של השיר הוקלטה בין יוני לנובמבר 1997 והודלפה בהמשך בפורמטים הדיגיטליים. בגרסת הדמו, קולה של מדונה כמו גם הלחן של השיר, נשמעים שונה מהתוצר המוגמר. בסופו של דבר, לאחר שנערך והוקלט בידי מדונה בצורה שהתקבלה על ידי הצוות, הוחלט "Little Star" להיכלל ב-Ray of Light. לרגל 20 שנים ליציאת האלבום, פורסמה גרסת הדמו של "Little Star" ביוטיוב. "Little Star" זכה לשבחים ביקורתיים ברחבי העולם. ויל סטרוד מ-Attitude כתב שמספר שירים באלבום מרמזים לאימהות חדשה וליקרות החיים החדשים, אך "Little Star" הוא האודה המפורשת היחידה באלבום לבתה של מדונה, לורדס. "ללדת ילדה, לפקפק בתמותה שלי, להרגיש אחראית על חייו של מישהו אחר ולהיות מודעת לכמה ההתנהגות שלי משפיעה עליה – אתה צריך לצעוד אחורה ולהבין שכולנו משפיעים זה על זה", אמרה ל-Spin ב-1998. בהמשך לכך, הוסיף ואמר: "מבחינה מוזיקלית, מדובר במיזוג מוזר של שיר ערש ומוזיקת משחקי וידאו של סוף שנות ה-90 – חלקים ממנו נשמעים בצורה מוזרה כמו משחק פלייסטיישן יפני. אך המילים המרגשות והעדינות – "אלוהים נתן לי מתנה, עשויה בשר ועצם..." – הן כמו מנגינה שמימית ללא ספק". בדירוג השירים של Ray of Light לפי הסדר, לכבוד 25 שנים ליציאתו במגזין סלנט, דורג "Little Star" במקום ה-13 ונכתב: "מדונה עוסקת גם באובדן אמה – דבר שמוזכר רק ברצועה האחרונה באלבום. כאן היא שרה, "אלוהים נתן לי מתנה / עשויה מבשר ועצמות", דימויים שהדהדו מאוחר יותר ב-"Mer Girl", המתייחס ל"בשר הבוער" ו"העצמות הנרקבות" של אמה". בפברואר 2023 פרסמו במגזין בילבורד דירוג מחודש של שירי האלבום, במסגרתו דורג "Little Star" במקום התשיעי. באתר המוזיקה Spinditty נכתב ש-"To Have and Not to Hold", "Little Star" ו-"Mer Girl", הם שלישיית יפהפייהיים של שירי דאון-טמפו הכוללים עיבודים רגועים של אורביט ומדגימים כמה מפתה קולה של מדונה. "Little Star" הוא שיר אהבה שנכתב עבור בתה, ו-"Mer Girl" הוא רצועה אינסטרומנטלית כמעט לחלוטין על מותה של אמה. בהמשך, נאמר ש"היה עדיף שהאלבום יסתיים בנימה מרוממת יותר. אם הצלחתם להשיג את הגרסה היפנית של האלבום, זה היה המקרה (כיוון ש-"Has to Be" סוגר את הגרסה הזו)". בממלכה המאוחדת, זכה "Little Star" להצלחה גדולה יותר מזו בארצות הברית. הבי-סייד (ביחד עם "The Power of Good-Bye") הופיע לראשונה במקום השישי במצעד הסינגלים הבריטי, ושהה בו בסך הכול 11 שבועות; הם נמכרו בלמעלה מ-175,095 עותקים נכון לאוגוסט 2008, לפי חברת המצעדים הרשמית (OCC). הם הפכו לשירה ה-36 הנמכר ביותר של מדונה במדינה ובמאי 2018 קיבל את תואר הכסף על ידי איגוד תעשיית ההקלטות הבריטי (BPI). גרסת התקליטור של "The Power of Good-Bye התפרסמה בנפרד, והופיעה לראשונה במקום ה-91 במצעד של המדינה. כמו כן, דורג "The Power of Good-Bye" בנפרד במצעד הדאנס הבריטי. ב-29 במאי הופיעה מדונה בתוכנית "המופע של אופרה וינפרי" ושרה שם את "Little Star" ו-"Ray of Light" בעת שברקע ליוו אותה נגני פסנתר וגיטרה. תקליטור אירופאי ובריטי "The Power of Good-Bye" (גרסת האלבום) – 4:10 "Little Star" –‏ 5:18 תקליטור-מקסי "The Power of Good-Bye" (גרסת האלבום) – 4:10 "Little Star" –‏ 5:18 "The Power of Good-Bye" (מיקס מאת דאלאס אוסטין) – 4:34 הקרדיטים מותאמים מהערות האלבום של Ray of Light. סרטון השיר "Little Star" באתר יוטיוב Ray of Light, 1998-03-03, נבדק ב-2022-02-22 Madonna – Little Star, נבדק ב-2023-04-15 Slant Staff, Madonna's 'Ray of Light' at 25: Every Song Ranked, Slant Magazine, ‏2023-02-22 (באנגלית אמריקאית) Black, Johnny (August 2002). "Making of Ray of Light". Q. 17 (8). ISSN 0955-4955. Rick Nowels Interview - Hit Songwriter, Producer, And Musician, www.songwriteruniverse.com, ‏2015-06-11 (באנגלית אמריקאית) O'Brien, Lucy (2008). Madonna: Like an Icon. Bantam Press. ISBN 978-0-593-05547-2. Power of Goodbye (UK CD Single) - Madonna | Release Info, AllMusic (באנגלית) Award, BPI (באנגלית) Ciccone, Madonna (1998). Ray of Light (Liner notes). Madonna. Worldwide: Maverick Records; Warner Bros. Records. 9 46847-2. Madonna - Little Star (Early Demo), נבדק ב-2023-04-16 Madonna - Little Star (Demo), נבדק ב-2023-04-16 Will Stroude, jane, Madonna’s 'Ray of Light' turns 20: A track-by-track review, Attitude, ‏2018-02-19 (באנגלית בריטית) Jon O'Brien, Madonna’s ‘Ray of Light’ Turns 25: Songs Ranked From Worst to Best, Billboard, ‏2023-02-22 (באנגלית אמריקאית) Review of Madonna's "Ray of Light" Album Official Singles Chart Top 100 | Official Charts Company, www.officialcharts.com (באנגלית) Music Week - The immaculate guide to 50 years of Madonna, web.archive.org, ‏2008-09-11 Open your chart to me… Madonna’s Official 40 Biggest Selling Singles, www.officialcharts.com (באנגלית) Official Dance Singles Chart Top 40 | Official Charts Company, www.officialcharts.com (באנגלית) Madonna - Little Star (Remastered) interviewed by Oprah Winfrey 1998, נבדק ב-2023-04-16 The Power of Good-Bye (EU CD single liner notes). Madonna. Maverick Records; Warner Bros. Records. 1998. 9362 17121 9. The Power of Good-Bye (Maxi CD single liner notes). Madonna. Maverick Records; Warner Bros. Records. 1998. 9362 44598 2. Madonna - Little Star (באנגלית), נבדק ב-2023-04-16 Madonna - The Power Of Good-Bye / Little Star (באנגלית), נבדק ב-2023-04-16